CELEX: 32022R0410
Language: fi
Date: 2022-03-10 00:00:00
Title: Komission täytäntöönpanoasetus (EU) 2022/410, annettu 10 päivänä maaliskuuta 2022, asetuksen (EU) N:o 1321/2014 muuttamisesta siltä osin kuin on kyse jatkuvan lentokelpoisuuden hallinnasta lentoliikenteen harjoittajien yritysryhmittymässä (ETA:n kannalta merkityksellinen teksti)

11.3.2022   
               
               
                  FI
               
               
                  Euroopan unionin virallinen lehti
               
               
                  L 84/20
               
            
         KOMISSION TÄYTÄNTÖÖNPANOASETUS (EU) 2022/410,
         annettu 10 päivänä maaliskuuta 2022,
         asetuksen (EU) N:o 1321/2014 muuttamisesta siltä osin kuin on kyse jatkuvan lentokelpoisuuden hallinnasta lentoliikenteen harjoittajien yritysryhmittymässä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004 ja (EY) N:o 216/2008 ja neuvoston asetuksen (ETY) N:o 3922/91 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 (1) ja erityisesti sen 17 artiklan 1 kohdan sekä 62 artiklan 14 ja 15 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 1321/2014 (2) vahvistetaan ilma-alusten jatkuvaa lentokelpoisuutta koskevat vaatimukset, ja se kattaa myös jatkuvan lentokelpoisuuden hallintaa koskevat vaatimukset.
                  
               
                     (2)
                  
                  
                     Asetuksen (EU) N:o 1321/2014 liitteen I (M osa) mukaan, kun ilma-aluksia käyttävät Euroopan parlamentin ja neuvoston asetuksen (EY) N:o 1008/2008 (3) mukaisesti toimiluvan saaneet lentoliikenteen harjoittajat, lentotoiminnan harjoittaja on vastuussa käyttämiensä ilma-alusten jatkuvasta lentokelpoisuudesta ja sen on oltava osana lentotoimintalupaansa hyväksytty jatkuvan lentokelpoisuuden hallintaorganisaatioksi (CAMO) liitteen Vc (CAMO osa) mukaisesti.
                  
               
                     (3)
                  
                  
                     Kun lentoliikenteen harjoittajat kuuluvat samaan yritysryhmittymään, tämä vaatimus luo tiettyjä esteitä kaikki kyseisen ryhmittymän käyttämät ilma-alukset kattavan yhteisen jatkuvan lentokelpoisuuden hallintajärjestelmän perustamiselle ja täytäntöönpanolle. Yhteisen jatkuvan lentokelpoisuuden hallintajärjestelmän puuttuminen aiheuttaa tehtävien päällekkäisyyttä, koska organisaatioiden tavoitteet ja menettelyt eivät ole samanlaisia, ja sen, etteivät eri lentotoimintaluvan (AOC) haltijat voi lyhytaikaisesti käyttää toistensa ilma-aluksia.
                  
               
                     (4)
                  
                  
                     Lisäksi toimiala katsoo, että nykytilanteesta aiheutuu kilpailuhaitta verrattuna EU:n ulkopuolisiin muihin lentoliikenteen harjoittajiin, joihin ei kohdistu tällaisia oikeudellisia rajoitteita.
                  
               
                     (5)
                  
                  
                     Sen vuoksi asetusta (EU) N:o 1321/2014 olisi muutettava, jotta asetuksen (EY) N:o 1008/2008 mukaisesti toimiluvan saaneet lentoliikenteen harjoittajat, jotka kuuluvat samaan lentoliikenteen harjoittajien yritysryhmittymään, voivat tehdä kyseiseen ryhmittymään kuuluvan jatkuvan lentokelpoisuuden hallintaorganisaation kanssa sopimuksen käyttämiensä ilma-alusten jatkuvan lentokelpoisuuden hallinnasta.
                  
               
                     (6)
                  
                  
                     Tässä asetuksessa säädetyt toimenpiteet perustuvat Euroopan unionin lentoturvallisuusviraston lausuntoon nro 04/2021 (4), jonka se antoi asetuksen (EU) 2018/1139 75 artiklan 2 kohdan b alakohdan ja 76 artiklan 1 kohdan mukaisesti.
                  
               
                     (7)
                  
                  
                     Tässä asetuksessa säädetyt toimenpiteet ovat asetuksen (EU) 2018/1139 127 artiklan 1 kohdalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) N:o 1321/2014 seuraavasti:
            
                        1)
                     
                     
                        Lisätään 2 artiklaan kohta seuraavasti:
                        
                                    ”t)
                                 
                                 
                                    ’hallintojärjestelmien yhdenmukaistamisella’ koordinoitua prosessia, jossa kahden tai useamman organisaation hallintojärjestelmät ovat vuorovaikutuksessa ja jakavat tietoja ja menetelmiä päästäkseen yhteisiin tai johdonmukaisiin tavoitteisiin turvallisuuden ja vaatimustenmukaisuuden seurannassa.”
                                 
                              
                  
                        2)
                     
                     
                        Muutetaan liite I (M osa) tämän asetuksen liitteen I mukaisesti;
                     
                  
                        3)
                     
                     
                        Muutetaan liite II (CAMO osa) tämän asetuksen liitteen II mukaisesti.
                     
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä maaliskuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 212, 22.8.2018, s. 1.
         
            (2)  Komission asetus (EU) N:o 1321/2014, annettu 26 päivänä marraskuuta 2014, ilma-alusten sekä ilmailutuotteiden, osien ja laitteiden jatkuvan lentokelpoisuuden ylläpidosta ja näihin tehtäviin osallistuvien organisaatioiden ja henkilöstön hyväksymisestä (EUVL L 362, 17.12.2014, s. 1).
         
            (3)  Euroopan parlamentin ja neuvoston asetus (EY) N:o 1008/2008, annettu 24 päivänä syyskuuta 2008, lentoliikenteen harjoittamisen yhteisistä säännöistä yhteisössä (EUVL L 293, 31.10.2008, s. 3).
         
            (4)  https://www.easa.europa.eu/document-library/opinions
      
      
         
            LIITE I
            Muutetaan asetuksen (EU) N:o 1321/2014 liite I (M osa) seuraavasti:
            
                        1)
                     
                     
                        Lisätään M.A.201 kohtaan ea ja eb alakohta seuraavasti:
                        
                                    ”ea)
                                 
                                 
                                    Poiketen siitä, mitä e alakohdan 2 alakohdassa säädetään, vähintään kaksi samaan lentoliikenteen harjoittajien yritysryhmittymään kuuluvaa lentotoiminnan harjoittajaa voi käyttää samaa jatkuvan lentokelpoisuuden hallintaorganisaatiota ottamaan vastuun kaikkien käyttämiensä ilma-alusten jatkuvan lentokelpoisuuden hallinnasta edellyttäen, että seuraavat vaatimukset täyttyvät:
                                    
                                                1)
                                             
                                             
                                                jatkuvan lentokelpoisuuden hallintaorganisaatio on hyväksytty liitteen Vc (CAMO osa) mukaisesti hallinnoitavan ilma-aluksen osalta;
                                             
                                          
                                                2)
                                             
                                             
                                                jatkuvan lentokelpoisuuden hallintaorganisaatio kuuluu samaan lentoliikenteen harjoittajien yritysryhmittymään kuin asianomaiset lentotoiminnan harjoittajat;
                                             
                                          
                                                3)
                                             
                                             
                                                jatkuvan lentokelpoisuuden hallintaorganisaation ja sellaisen lentotoimintaluvan haltijan välillä, jota ei itseään ole hyväksytty jatkuvan lentokelpoisuuden hallintaorganisaatioksi, on tehty tämän liitteen lisäyksen I mukainen sopimus;
                                             
                                          
                                                4)
                                             
                                             
                                                jatkuvan lentokelpoisuuden hallintaorganisaation päätoimipaikka on alueella, johon sovelletaan perussopimuksia;
                                             
                                          
                                                5)
                                             
                                             
                                                sopimuksen tekevien organisaatioiden omat hallintojärjestelmät on yhdenmukaistettu keskenään.
                                             
                                          
                              
                                    eb)
                                 
                                 
                                    Poiketen siitä, mitä e alakohdan 2 alakohdassa säädetään, jos lentotoimintaluvan voimassaolon päättyminen tai peruuttaminen johtaa tilanteeseen, jossa asetuksen (EY) N:o 1008/2008 mukaisesti toimiluvan saanut lentoliikenteen harjoittaja, joka kuuluu lentoliikenteen harjoittajien ryhmittymään, ei enää noudata M.A.201 kohdan ea alakohtaa, kyseisen toimiluvan saaneen lentoliikenteen harjoittajan on määriteltävä ja pantava täytäntöön toimivaltaista viranomaista tyydyttävä toimintasuunnitelma M.A.201 kohdan e alakohdan 2 alakohdan noudattamiseksi mahdollisimman pian.”
                                 
                              
                  
                        2)
                     
                     
                        Muutetaan lisäys I seuraavasti:
                        
                                    a)
                                 
                                 
                                    Korvataan 4 kohta seuraavasti:
                                    
                                                ”4.
                                             
                                             
                                                Sopimuksessa on oltava seuraava teksti:
                                                
                                                             
                                                         
                                                         
                                                            ”Omistaja tai lentotoiminnan harjoittaja antaa jatkuvan lentokelpoisuuden hallintaorganisaatiolle (CAMO) tai yhdistetylle lentokelpoisuusorganisaatiolle (CAO) tehtäväksi ilma-aluksen jatkuvan lentokelpoisuuden hallinnan, johon kuuluu muun lisäksi sellaisen ilma-aluksen huolto-ohjelman laatiminen, joka on toimivaltaisen viranomaisen M.1 kohdan mukaisesti hyväksymä, sekä ilma-aluksen huollon järjestämisen kyseisen huolto-ohjelman mukaisesti.
                                                         
                                                      
                                                             
                                                         
                                                         
                                                            Tämän sopimuksen mukaisesti molemmat allekirjoittajat sitoutuvat täyttämään sopimuksessa esitetyt velvoitteet.
                                                         
                                                      
                                                             
                                                         
                                                         
                                                            Omistaja tai lentotoiminnan harjoittaja vakuuttaa, että kaikki jatkuvan lentokelpoisuuden hallintaorganisaatiolle tai yhdistetylle lentokelpoisuusorganisaatiolle annetut ilma-aluksen jatkuvaan lentokelpoisuuteen liittyvät tiedot ovat ja tulevat olemaan hänen parhaan tietonsa mukaan oikeita ja ettei ilma-alukseen tehdä korjauksia tai muutoksia ilman jatkuvan lentokelpoisuuden hallintaorganisaation tai yhdistetyn lentokelpoisuusorganisaation ennalta antamaa suostumusta.
                                                         
                                                      
                                                             
                                                         
                                                         
                                                            Jos jompikumpi allekirjoittajista ei noudata sopimusta, jatkuvan lentokelpoisuuden hallintaorganisaation tai yhdistetyn lentokelpoisuusorganisaation ja omistajan tai lentotoiminnan harjoittajan on arvioitava, vaikuttaako tämä sopimuksen jatkamiseen, ja ilmoitettava asiasta organisaatioiden toimivaltaisille viranomaisille. Organisaatioiden suorittamassa arvioinnissa on otettava huomioon vaatimustenvastaisuuden merkitys turvallisuudelle ja se, onko se luonteeltaan toistuva. Jos jompikumpi allekirjoittajista tämän arvioinnin jälkeen toteaa, ettei se voi täyttää velvoitteitaan omien rajoitustensa tai allekirjoittajan laiminlyöntien vuoksi, sopimus on mitätöitävä ja asiasta on ilmoitettava välittömästi organisaatioiden toimivaltaisille viranomaisille. Tällöin omistajalla tai lentotoiminnan harjoittajalla on täysi vastuu jokaisesta ilma-aluksen jatkuvaan lentokelpoisuuteen liittyvästä tehtävästä, ja omistaja tai lentotoiminnan harjoittaja ilmoittaa sopimuksen noudattamatta jättämisestä ilma-aluksen rekisteröintijäsenvaltion toimivaltaisille viranomaisille kahden viikon kuluessa. Jos on tehty kohdan M.A.201 kohdan ea alakohdan mukainen sopimus, asiasta on ilmoitettava välittömästi rekisteröintijäsenvaltion toimivaltaiselle viranomaiselle.””
                                                         
                                                      
                                          
                              
                                    b)
                                 
                                 
                                    Korvataan 5 kohdan johdantokappale seuraavasti:
                                    ”Kun omistaja tai lentotoiminnan harjoittaja tekee jatkuvan lentokelpoisuuden hallintaorganisaation tai yhdistetyn lentokelpoisuusorganisaation kanssa M.A.201 kohdan mukaisen sopimuksen, sopimuksessa on määritettävä kunkin osapuolen velvoitteet seuraavasti:”
                                 
                              
                                    c)
                                 
                                 
                                    Korvataan 5.1 kohdan 2 alakohdan e alakohta seuraavasti:
                                    
                                                ”e)
                                             
                                             
                                                määrittää ja tilata tarvittava huolto, jotta varmistetaan asianmukainen liittymä ilma-aluksen aiempaan huolto-ohjelmaan;”
                                             
                                          
                              
                                    d)
                                 
                                 
                                    Korvataan 5.1 kohdan 2 alakohdan i alakohta seuraavasti:
                                    
                                                ”i)
                                             
                                             
                                                koordinoida määräaikaishuoltojen suoritus, komponenttien tarkastus sekä käyttöiältään rajoitettujen osien uusiminen ja lentokelpoisuusmääräysten noudattamisesta huolehtiminen mukaan luettuina, sekä varmistaa, että jatkuvaan lentokelpoisuuteen vaikuttavia lentotoiminnallisia vaatimuksia, viraston vahvistamia jatkuvan lentokelpoisuuden vaatimuksia ja toimivaltaisen viranomaisen välittömänä reagointina turvallisuusongelmaan edellyttämiä toimenpiteitä noudatetaan;”
                                             
                                          
                              
                                    e)
                                 
                                 
                                    Korvataan 5.1 kohdan 2 alakohdan j, k ja l alakohta seuraavasti:
                                    
                                                ”j)
                                             
                                             
                                                tiedottaa omistajalle tai lentotoiminnan harjoittajalle aina, kun ilma-alus on tuotava hyväksyttyyn huolto-organisaatioon;
                                             
                                          
                                                k)
                                             
                                             
                                                hallinnoida ilma-aluksen jatkuvaan lentokelpoisuuteen liittyviä tallenteita ja arkistoida ne;
                                             
                                          
                                                l)
                                             
                                             
                                                koordinoida lentotoiminnan harjoittajan tai omistajan kanssa, jos toimivaltaiselle viranomaiselle esitetään pyyntö ilma-aluksen huolto-ohjelmasta poikkeamisesta;”
                                             
                                          
                              
                                    f)
                                 
                                 
                                    Lisätään 5.1 kohdan 2 alakohtaan m alakohta seuraavasti:
                                    
                                                ”m)
                                             
                                             
                                                tukea lentotoiminnan harjoittajaa tai lentäjänä toimivaa omistajaa ilma-aluksen jatkuvan lentokelpoisuuden osalta tämän suorittaessa huollon jälkeisiä koelentoja.”
                                             
                                          
                              
                                    g)
                                 
                                 
                                    Lisätään 5.2 kohtaan 13, 14 ja 15 alakohta seuraavasti:
                                    
                                                ”13.
                                             
                                             
                                                varmistaa hyväksytyn huolto-ohjelman noudattaminen ja koordinoida jatkuvan lentokelpoisuuden hallintaorganisaation tai yhdistetyn lentokelpoisuusorganisaation kanssa, jos asianomaiselle toimivaltaiselle viranomaiselle esitetään pyyntö kertaluonteisesta huoltojakson pidentämisestä;
                                             
                                          
                                                14.
                                             
                                             
                                                ilmoittaa jatkuvan lentokelpoisuuden hallintaorganisaatiolle tai yhdistetylle lentokelpoisuusorganisaatiolle kaikista lentotoiminnallisten vaatimusten noudattamatta jättämisistä, jotka voivat vaikuttaa ilma-aluksen jatkuvaan lentokelpoisuuteen;
                                             
                                          
                                                15.
                                             
                                             
                                                ilmoittaa jatkuvan lentokelpoisuuden hallintaorganisaatiolle tai yhdistetylle lentokelpoisuusorganisaatiolle lentotoiminnallisista vaatimuksista (esim. erityishyväksynnöistä), joiden on täytyttävä, jotta ilma-alus säilyy vaaditussa konfiguraatiossa.”
                                             
                                          
                              
                                    h)
                                 
                                 
                                    Lisätään 7 kohta seuraavasti:
                                    
                                                ”7.
                                             
                                             
                                                Lisävaatimukset sovellettaessa M.A.201 kohdan ea alakohtaa
                                                Kun jatkuvan lentokelpoisuuden hallintaorganisaatio ja lentotoiminnan harjoittaja tekevät kohdan M.A.201(ea) mukaisen sopimuksen, jatkuvan lentokelpoisuuden hallintaa koskevan sopimuksen on edellä 5.1 ja 5.2 kohdassa esitettyjen vaatimusten ja velvoitteiden lisäksi täytettävä 7.1–7.3 kohdan vaatimukset.
                                                Lentotoiminnan harjoittajan on ennen sopimuksen allekirjoittamista arvioitava jatkuvan lentokelpoisuuden hallintaorganisaatio sen varmistamiseksi, että jatkuvan lentokelpoisuuden hallintaorganisaatiolla on valmiudet ja kapasiteetti noudattaa sopimusta.
                                                
                                                            7.1
                                                         
                                                         
                                                            Edellytykset sopimuksen tekemiselle
                                                            M.A.201 kohdan ea alakohdan mukainen jatkuvaa lentokelpoisuutta koskeva sopimus voidaan tehdä vain, jos kyseisellä lentoliikenteen harjoittajalla on asetuksen (EY) N:o 1008/2008 mukainen toimilupa ja jatkuvan lentokelpoisuuden hallintaorganisaatio kuuluu samaan lentoliikenteen harjoittajien yritysryhmittymään. Jatkuvan lentokelpoisuuden hallintaa koskevan sopimuksen on sisällettävä selkeä kuvaus siitä, miten M.A.201 kohdan ea alakohdassa kuvatut edellytykset täyttyvät. Siinä on erityisesti kuvattava, miten organisaatioiden omat hallintojärjestelmät yhdenmukaistetaan keskenään.
                                                         
                                                      
                                                            7.2
                                                         
                                                         
                                                            Jatkuvan lentokelpoisuuden hallintaorganisaation lisävelvoitteet:
                                                            
                                                                        1.
                                                                     
                                                                     
                                                                        hankkia tiedot menettelystä, jolla lentotoiminnan harjoittaja seuraa sopimuksen täytäntöönpanoa;
                                                                     
                                                                  
                                                                        2.
                                                                     
                                                                     
                                                                        hankkia lentotoiminnan harjoittajalta suostumus ennen jatkuvan lentokelpoisuuden ylläpitämiseen liittyvien tehtävien teettämistä alihankintana;
                                                                     
                                                                  
                                                                        3.
                                                                     
                                                                     
                                                                        tiedottaa välittömästi rekisteröintijäsenvaltion toimivaltaiselle viranomaiselle, jos lentotoiminnan harjoittaja ei esitä ilma-alusta hyväksytylle huolto-organisaatiolle jatkuvan lentokelpoisuuden hallintaorganisaation pyynnön mukaisesti, jos tätä sopimusta ei noudateta tai jos kumpi tahansa osapuoli irtisanoo sopimuksen;
                                                                     
                                                                  
                                                                        4.
                                                                     
                                                                     
                                                                        antaa lentotoiminnan harjoittajan henkilöstölle koulutusta sen varmistamiseksi, että he ymmärtävät jatkuvan lentokelpoisuuden hallintaorganisaation
                                                                        
                                                                                    a)
                                                                                 
                                                                                 
                                                                                    toimintaperiaatteet ja menettelyt, vastuut, velvoitteet, tehtävät sekä jatkuvan lentokelpoisuuden hallintaorganisaation ja lentotoiminnan harjoittajan väliset rajapinnat;
                                                                                 
                                                                              
                                                                                    b)
                                                                                 
                                                                                 
                                                                                    viestintäkanavat (esim. ilma-aluksen tiedot, tarkkojen lentokelpoisuustietojen oikea-aikainen vaihto, myös tavanomaisen työajan ulkopuolella);
                                                                                 
                                                                              
                                                                                    c)
                                                                                 
                                                                                 
                                                                                    menettelyt, jotka liittyvät erityisesti kyseiseen jatkuvan lentokelpoisuuden hallintaorganisaatioon, kuten räätälöityjen ohjelmistojen käyttö, luotettavuuden seuranta, ilma-aluksen teknisen matkapäiväkirjajärjestelmän käyttö ja yhteentoimivuutta koskevat säännökset.
                                                                                 
                                                                              
                                                                  
                                                      
                                                            7.3
                                                         
                                                         
                                                            Lentotoiminnan harjoittajan lisävelvoitteet:
                                                            
                                                                        1.
                                                                     
                                                                     
                                                                        kehittää jatkuvan lentokelpoisuuden hallintaorganisaation kanssa käytettävät rajapintamenettelyt lentokelpoisuuden tarkastustodistuksen myöntämistä ja uusimista varten;
                                                                     
                                                                  
                                                                        2.
                                                                     
                                                                     
                                                                        jos odottamattomia huoltotarpeita esiintyy paikoissa, joissa ei ole tehty sopimusta tämän asetuksen liitteen II (145 osa) mukaisesti hyväksytyn huolto-organisaation kanssa, ilmoittaa asiasta välittömästi jatkuvan lentokelpoisuuden hallintaorganisaatiolle;
                                                                     
                                                                  
                                                                        3.
                                                                     
                                                                     
                                                                        ilmoittaa rekisteröintijäsenvaltion toimivaltaiselle viranomaiselle, jos jompikumpi osapuolista irtisanoo sopimuksen;
                                                                     
                                                                  
                                                                        4.
                                                                     
                                                                     
                                                                        antaa jatkuvan lentokelpoisuuden hallintaorganisaation henkilöstölle koulutusta sen varmistamiseksi, että he ymmärtävät lentotoiminnan harjoittajan
                                                                        
                                                                                    a)
                                                                                 
                                                                                 
                                                                                    toimintaperiaatteet ja menettelyt, vastuut, velvoitteet, tehtävät sekä jatkuvan lentokelpoisuuden hallintaorganisaation ja lentotoiminnan harjoittajan väliset rajapinnat;
                                                                                 
                                                                              
                                                                                    b)
                                                                                 
                                                                                 
                                                                                    viestintäkanavat;
                                                                                 
                                                                              
                                                                                    c)
                                                                                 
                                                                                 
                                                                                    menettelyt, jotka liittyvät erityisesti kyseiseen lentotoiminnan harjoittajaan, kuten toimintamenetelmät, räätälöityjen ohjelmistojen käyttö, ilma-aluksen teknisen matkapäiväkirjajärjestelmän käyttö ja yhteentoimivuutta koskevat säännökset.”
                                                                                 
                                                                              
                                                                  
                                                      
                                          
                              
                  
      
      
         
            LIITE II
            Muutetaan komission asetuksen (EU) N:o 1321/2014 liite Vc (CAMO osa) seuraavasti:
            
                        1)
                     
                     
                        Korvataan CAMO.A.105 kohta seuraavasti:
                        ”CAMO.A.105 Toimivaltainen viranomainen
                        Tässä liitteessä toimivaltaisella viranomaisella tarkoitetaan
                        
                                    a)
                                 
                                 
                                    kun on kyse organisaatioista, joiden päätoimipaikka sijaitsee sellaisella alueella, josta vastuu on Chicagon yleissopimuksen mukaisesti jollakin jäsenvaltiolla, jotakin seuraavista:
                                    
                                                i)
                                             
                                             
                                                sen jäsenvaltion nimeämää viranomaista, jossa organisaation päätoimipaikka sijaitsee, jos hyväksyntä ei sisälly lentotoimintalupaan tai jos jatkuvan lentokelpoisuuden hallintaorganisaation kanssa on tehty M.A.201 kohdan ea alakohdan mukainen sopimus;
                                             
                                          
                                                ii)
                                             
                                             
                                                lentotoiminnan harjoittajan oman jäsenvaltion nimeämää viranomaista, jos hyväksyntä sisältyy lentotoimintalupaan;
                                             
                                          
                                                iii)
                                             
                                             
                                                muun jäsenvaltion kuin i tai ii alakohdassa tarkoitetun jäsenvaltion nimeämää viranomaista, jos vastuu on jaettu uudelleen kyseiselle jäsenvaltiolle asetuksen (EU) 2018/1139 64 artiklan mukaisesti;
                                             
                                          
                                                iv)
                                             
                                             
                                                virastoa, jos vastuu on jaettu uudelleen virastolle asetuksen (EU) 2018/1139 64 tai 65 artiklan mukaisesti;
                                             
                                          
                              
                                    b)
                                 
                                 
                                    virastoa, jos organisaation päätoimipaikka sijaitsee sellaisen alueen ulkopuolella, josta vastuu on Chicagon yleissopimuksen mukaisesti jollakin jäsenvaltiolla.”
                                 
                              
                  
                        2)
                     
                     
                        Korvataan CAMO.A.125 kohdan b alakohta seuraavasti:
                        
                                    ”b)
                                 
                                 
                                    Sen estämättä, mitä a alakohdassa säädetään, asetuksen (EY) N:o 1008/2008 mukaisesti toimiluvan saaneiden lentoliikenteen harjoittajien hyväksynnän on oltava osa toimivaltaisen viranomaisen käytettävää ilma-alusta varten myöntämää lentotoimintalupaa, paitsi jos samaan lentoliikenteen harjoittajien yritysryhmittymään kuuluvat lentotoiminnan harjoittajat ovat tehneet jatkuvan lentokelpoisuuden hallintaorganisaation kanssa liitteessä I (M osa) olevan M.A.201 kohdan ea alakohdan mukaisen sopimuksen.”
                                 
                              
                  
                        3)
                     
                     
                        Korvataan CAMO.A.125 kohdan d alakohdan 2 alakohta seuraavasti:
                        
                                    ”2)
                                 
                                 
                                    hallinnoida asetuksen (EY) N:o 1008/2008 mukaisesti toimiluvan saaneiden lentoliikenteen harjoittajien käyttämien ilma-alusten jatkuvaa lentokelpoisuutta, kun ilma-alukset luetellaan sekä sen hyväksyntätodistuksessa että lentotoimintaluvassa tai kun sovelletaan M.A.201 kohdan ea alakohtaa;”
                                 
                              
                  
                        4)
                     
                     
                        Korvataan CAMO.A.135 kohdan c alakohta seuraavasti:
                        
                                    ”c)
                                 
                                 
                                    Sen estämättä, mitä b alakohdassa säädetään, jos samaan lentoliikenteen harjoittajien yritysryhmittymään kuuluvat lentotoiminnan harjoittajat ovat tehneet jatkuvan lentokelpoisuuden hallintaorganisaation kanssa liitteessä I (M osa) olevan M.A.201 kohdan ea alakohdan mukaisen sopimuksen, lentotoimintaluvan voimassaolon päättyminen, keskeyttäminen tai peruuttaminen ei automaattisesti mitätöi jatkuvan lentokelpoisuuden hallintaorganisaation hyväksyntätodistusta. Tällöin tämän asetuksen liitteen I (M osa) lisäyksen I mukainen sopimus tulee mitättömäksi.”
                                 
                              
                  
                        5)
                     
                     
                        Lisätään CAMO.A.135 kohtaan d alakohta seuraavasti:
                        
                                    ”d)
                                 
                                 
                                    Jos organisaation hyväksyntätodistus peruutetaan tai luovutetaan, se on palautettava viipymättä toimivaltaiselle viranomaiselle.”
                                 
                              
                  
                        6)
                     
                     
                        Lisätään CAMO.A.200 kohtaan e alakohta seuraavasti:
                        
                                    ”e)
                                 
                                 
                                    Jos jatkuvan lentokelpoisuuden hallintaorganisaatio ja samaan lentoliikenteen harjoittajien yritysryhmittymään kuuluvat lentotoiminnan harjoittajat ovat tehneet liitteessä I (M osa) olevan M.A.201 kohdan ea alakohdan mukaisen sopimuksen jatkuvan lentokelpoisuuden hallintaorganisaation kanssa, jatkuvan lentokelpoisuuden hallintaorganisaation on varmistettava, että sen hallintojärjestelmä yhdenmukaistetaan kyseiseen yritysryhmittymään kuuluvien lentotoiminnan harjoittajien hallintojärjestelmien kanssa.”
                                 
                              
                  
                        7)
                     
                     
                        Lisätään CAMO.A.305 kohtaan ba alakohta seuraavasti:
                        
                                    ”ba)
                                 
                                 
                                    Jos CAMO.A.305 kohdan a alakohdan 3 alakohdan mukaisesti nimetyt henkilöt osallistuvat jatkuvan lentokelpoisuuden hallintatoimiin, jotka liittyvät M.A.201 kohdan ea alakohdan mukaisesti tehtyyn sopimukseen, he eivät saa olla sellaisen liitteen II (145 osa) mukaisesti hyväksytyn organisaation palveluksessa, joka on tehnyt sopimuksen jatkuvan lentokelpoisuuden hallintaorganisaation kanssa, ellei toimivaltainen viranomainen ole antanut tähän erikseen suostumustaan.”
                                 
                              
                  
                        8)
                     
                     
                        Lisätään CAMO.B.300 kohtaan g alakohta seuraavasti:
                        
                                    ”g)
                                 
                                 
                                    Kun on tehty liitteessä I (M osa) olevan M.A.201 kohdan ea alakohdan mukainen sopimus, jatkuvan lentokelpoisuuden hallintaorganisaation valvonnasta vastaavan toimivaltaisen viranomaisen ja asianomaisten lentotoiminnan harjoittajien valvonnasta vastaavien toimivaltaisten viranomaisten on tehtävä yhteistyötä varmistaakseen niiden tehtävien suorittamisen kannalta merkityksellisten tietojen vaihdon. Yhteistyöhön on sisällyttävä tietojen vaihto kyseisten toimivaltaisten viranomaisten suorittamien valvontatoimien tuloksista, ja siihen voi sisältyä lentotoiminnan harjoittajista vastaavien toimivaltaisten viranomaisten suorittamia, jatkuvan lentokelpoisuuden hallintaorganisaatioon kohdistuvia valvontatehtäviä.”
                                 
                              
                  
                        9)
                     
                     
                        Korvataan lisäys I seuraavasti:
                        
                           
                              ”Lisäys I
                              Jatkuvan lentokelpoisuuden hallintaorganisaation hyväksyntätodistus – EASA 14 -lomake
                              
                                          [JÄSENVALTIO (*)]
                                          Euroopan unionin jäsenvaltio (**)
                                          JATKUVAN LENTOKELPOISUUDEN HALLINTAORGANISAATION HYVÄKSYNTÄTODISTUS
                                          Viite: [JÄSENVALTION TUNNUS*].CAMO.XXXX
                                          (Viitteet: AOC XX.XXXX)
                                          Yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 ja komission asetuksen (EU) N:o 1321/2014 sekä jäljempänä esitettyjen ehtojen mukaisesti [JÄSENVALTION TOIMIVALTAINEN VIRANOMAINEN*] vahvistaa, että
                                          [YRITYKSEN NIMI JA OSOITE]
                                          on komission asetuksen (EU) N:o 1321/2014 liitteessä Vc (CAMO osa) olevan osaston A mukainen jatkuvan lentokelpoisuuden hallintaorganisaatio.
                                          EHDOT:
                                          
                                                      1.
                                                   
                                                   
                                                      Tämä todistus rajoittuu siihen toimintaan, joka mainitaan komission asetuksen (EU) N:o 1321/2014 liitteessä Vc (CAMO osa) olevan osaston A mukaisen hyväksytyn jatkuvan lentokelpoisuuden hallinnan käsikirjan työn laajuutta koskevassa osiossa.
                                                   
                                                
                                                      2.
                                                   
                                                   
                                                      Tämä todistus edellyttää komission asetuksen (EU) N:o 1321/2014 liitteen Vc (CAMO osa) mukaisesti hyväksytyssä jatkuvan lentokelpoisuuden hallinnan käsikirjassa vahvistettujen menettelyjen noudattamista.
                                                   
                                                
                                                      3.
                                                   
                                                   
                                                      Tämä todistus on voimassa, kun hyväksytty jatkuvan lentokelpoisuuden hallintaorganisaatio noudattaa komission asetuksen (EU) N:o 1321/2014 liitteen I (M osa), liitteen Vb (ML osa) ja liitteen Vc (CAMO osa) vaatimuksia.
                                                   
                                                
                                                      4.
                                                   
                                                   
                                                      Jos jatkuvan lentokelpoisuuden hallintaorganisaatio hankkii palveluja alihankintana yhdeltä (tai useammalta) organisaatiolta, jotka toimivat sen hallintojärjestelmän alaisuudessa, tämä todistus pysyy voimassa edellyttäen, että kyseiset organisaatiot noudattavat niihin sovellettavia sopimusvelvoitteita.
                                                   
                                                
                                                      5.
                                                   
                                                   
                                                      Jos edellä mainittuja ehtoja 1–4 noudatetaan, tämä todistus on voimassa toistaiseksi, ellei sitä aiemmin luovuteta, korvata uudella tai peruuteta väliaikaisesti tai pysyvästi.
                                                   
                                                Jos tätä lomaketta käytetään myös lentotoimintaluvan haltijoille (asetuksen (EY) N:o 1008/2008 mukaisesti toimiluvan saaneet lentoliikenteen harjoittajat), lentotoimintaluvan numero tai komission asetuksen (EU) N:o 1321/2014 liitteessä I (M osa) olevan M.A.201 kohdan ea alakohdan mukaisesti toimittaessa lentotoimintalupien numerot lisätään viitteeksi todistuksen numeron rinnalle, ja ehto 5 korvataan seuraavilla lisäehdoilla:
                                          
                                                      6.
                                                   
                                                   
                                                      Tämä todistus ei oikeuta käyttämään ehdossa 1 tarkoitettuja ilma-alustyyppejä. Oikeus ilma-aluksen käyttämiseen annetaan lentotoimintaluvassa (AOC).
                                                   
                                                
                                                      7.
                                                   
                                                   
                                                      Asetuksen (EY) N:o 1008/2008 mukaisesti toimiluvan saaneen lentoliikenteen harjoittajan lentotoimintaluvan voimassaolon päättyminen, keskeyttäminen tai peruuttaminen mitätöi tämän todistuksen automaattisesti lentotoimintaluvassa mainittujen ilma-alusten rekisteritunnusten osalta, paitsi jos jatkuvan lentokelpoisuuden hallintaorganisaation kanssa on tehty komission asetuksen (EU) N:o 1321/2014 liitteessä I (M osa) olevan M.A.201 kohdan ea alakohdan mukainen sopimus, ellei toimivaltainen viranomainen nimenomaisesti toisin ilmoita.
                                                   
                                                
                                                      8.
                                                   
                                                   
                                                      Jos edellä mainittuja ehtoja noudatetaan, tämä todistus on voimassa toistaiseksi, ellei sitä aiemmin luovuteta, korvata uudella tai peruuteta väliaikaisesti tai pysyvästi.
                                                   
                                                Alkuperäinen myöntämispäivämäärä: …
                                          Allekirjoitus: …
                                          Muutoksen hyväksymispäivä: … Muutoksen numero: …
                                          Toimivaltaisen viranomaisen puolesta: [JÄSENVALTION TOIMIVALTAINEN VIRANOMAINEN (*)]
                                          Sivu …/…
                                       
                                    
                                          Sivu 2/2
                                          
                                             JATKUVAN LENTOKELPOISUUDEN HALLINTAORGANISAATION
                                          
                                          
                                             HYVÄKSYNTÄEHDOT
                                          
                                          Viite: [JÄSENVALTION TUNNUS*].CAMO.XXXX
                                          (Viitteet: AOC XX.XXXX)
                                          Organisaatio: [YRITYKSEN NIMI JA OSOITE]
                                          
                                                      Ilma-aluksen tyyppi/sarja/ryhmä
                                                   
                                                   
                                                      Lupa lentokelpoisuuden tarkastamiseen
                                                   
                                                   
                                                      Lupa ilmailulupien myöntämiseen
                                                   
                                                   
                                                      Alihankintaorganisaatiot
                                                   
                                                
                                                       
                                                   
                                                   
                                                      [KYLLÄ/EI]
                                                      ***
                                                   
                                                   
                                                      [KYLLÄ/EI]
                                                      ***
                                                   
                                                   
                                                       
                                                   
                                                
                                                       
                                                   
                                                   
                                                      [KYLLÄ/EI]
                                                      ***
                                                   
                                                   
                                                      [KYLLÄ/EI]
                                                      ***
                                                   
                                                   
                                                       
                                                   
                                                
                                                       
                                                   
                                                   
                                                      [KYLLÄ/EI]
                                                      ***
                                                   
                                                   
                                                      [KYLLÄ/EI]
                                                      ***
                                                   
                                                   
                                                       
                                                   
                                                
                                                       
                                                   
                                                   
                                                      [KYLLÄ/EI]
                                                      ***
                                                   
                                                   
                                                      [KYLLÄ/EI]
                                                      ***
                                                   
                                                   
                                                       
                                                   
                                                Hyväksyntäehdot rajoittuvat siihen toimintaan, joka sisältyy hyväksytyn jatkuvan lentokelpoisuuden hallinnan käsikirjan työn laajuutta koskevaan osioon …
                                          Jatkuvan lentokelpoisuuden hallinnan käsikirjan tunnus: …
                                          Alkuperäinen myöntämispäivämäärä: …
                                          Allekirjoitus: …
                                          Muutoksen hyväksymispäivä: … Muutoksen numero: …
                                          Toimivaltaisen viranomaisen puolesta: [JÄSENVALTION TOIMIVALTAINEN VIRANOMAINEN *]
                                       
                                    
                                 EASA 14 -lomake, versio 6
                              
                              
                                          (*)
                                       
                                       
                                          Tai ’EASA’, jos toimivaltainen viranomainen on EASA.
                                       
                                    
                                          (**)
                                       
                                       
                                          Poistetaan, jos kyseessä on EU:n ulkopuolinen valtio tai EASA.
                                       
                                    
                                          (***)
                                       
                                       
                                          Poistetaan tarvittaessa, jos organisaatiota ei ole hyväksytty.
                                       
                                    
                        ”